钦定古今图书集成/理学汇编/学行典/第117卷 > 朱子全书 > 《克斋记》
## 钦定古今图书集成/理学汇编/学行典/第117卷 > 朱子全书 > 《克斋记》

人有是身，则有耳目鼻口四肢之欲，而或不能，无害
夫仁。人既不仁，则其所以灭天理而穷人欲者，将益
无所不至。此君子之学所以汲汲于求仁，而求仁之
要，亦曰“去其所以害仁者”而已。盖“非礼而视，人欲之
害仁也；非礼而听，人欲之害仁也；非礼而言且动焉，
人欲之害仁也。”知人欲之所以害仁者在是，于是乎
“有以拔其本，塞其源，克之克之而又克之，以至于一
旦豁然欲尽而理纯，则其胸中之所存者，岂不粹然
天地生物之心，而蔼然其若春阳之温哉！默而成之，
固无一理之不具，而无一物之不该也；感而通焉，则
无事之不得于理，而无物之不被其爱矣。”呜呼！此《仁》
之为德，所以一言而可以尽性情之妙；而其所以求
之之要，则夫子之所以“告颜渊”者，亦可谓一言而举
也与！